**APSTIPRINU**

DVPI „Komunālās saimniecības pārvalde”

Nereglamentēto iepirkumu procedūru

 komisijas priekšsēdētājs Teodors Binders

\_\_\_\_\_\_personiskais paraksts\_\_\_\_\_\_\_\_\_\_\_\_\_\_\_

# 2024.gada 28.augustā

# Daugavpils valstspilsētas pašvaldības iestāde „Komunālas saimniecības pārvalde”

# uzaicina potenciālos pretendentus uz līguma piešķiršanas tiesībām:

„ **Satiksmes drošības nodrošināšana Birķeneļu ielā un autoceļā V694, Daugavpilī”**

**ID Nr.DVPI KSP 2024/46 N**

## Pasūtītājs:

|  |  |
| --- | --- |
| **Pasūtītāja nosaukums** | **Daugavpils valstspilsētas pašvaldības iestāde „Komunālās saimniecības pārvalde”** |
| Adrese | Saules iela 5a, Daugavpils, LV-5401 |
| Reģ. Nr | 90009547852 |
| Kontaktpersona | Olga Zalucka |
| Tālruņa Nr. | 65476475(Tehniskajos jautājumos), juridiskos 65476474 |
| Darba laiks | Pirmdien | No 08.00 līdz 12.00 un no 13.00 līdz 18.00 |
| Otrdien, Trešdien, Ceturtdien | No 08.00 līdz 12.00 un no 13.00 līdz 17.00 |
| Piektdien | No 08.00 līdz 12.00 un no 13.00 līdz 16.00 |

1. Paredzamā līgumcena: līdz EUR 1 400.00 bez PVN.
2. Tehniskā specifikācija: (pielikums Nr.2)

**4. Līguma izpildes termiņi atbilstoši Tehniskās specifikācijas 4.punkta prasībām:**

4.1.Darba uzdevuma 2.1., 2.2. punktos noteikto darbu izpildes laiks no Līguma parakstīšanas brīža līdz

 2024.gada 31.oktobrim.

4.2.Darba uzdevuma 2.3. punktā noteikto darbu izpildes laiks līdz 2024.gada 30.novembrim.

5. Piedāvājuma izvēles kritēriji – piedāvājums ar viszemāko cenu.

1. **Nosacījumi dalībai iepirkuma procedūrā:**

6.1.Pasūtītājs izslēdz pretendentu no dalības procedūrā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

3) nav iesniegti kādi no 7.punktā pieprasītiem dokumentiem.

**6.2.Pretendents var balstīties** **uz citu personu tehniskajām un profesionālajām iespējām**, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

1. **Piedāvājumā jāiekļauj:**

7.1. Dokuments, tā kopija vai Uzņēmumu reģistra izziņa par Pretendenta likumiskā pārstāvja vai pilnvarotās personas pilnvarojumu parakstīt iesniegto piedāvājumu un slēgt iepirkumu līgumu. Ja iepirkumu līgumu parakstīs cita persona, jāpievieno attiecīgs šīs personas pilnvarojums.

7.2.Pretendenta **pieteikums** dalībai aptaujā, kas sagatavots atbilstoši 1. pielikumā norādītajai formai.

7.3. Finanšu piedāvājumu sagatavo saskaņā ar Tehniskajā specifikācijā (Pielikums Nr.2) noteiktajām prasībām un iesniedz atbilstoši Nolikumam pievienotajai finanšu piedāvājuma formai (**Pielikums Nr. 3**) **un Tāmi atbilstoši Tehniskās specifikācijas 8.punktā norādītajam paraugam**.

7.4. Pretendentam iepriekšējo triju gadu periodā (2021., 2022., 2023.gads un 2024.gads līdz piedāvājumu iesniegšanai), vai īsākā laika periodā, ja pretendents ir dibināts vēlāk, ir pieredze iepirkuma priekšmetā **līdzīgu pakalpojumu sniegšanā.**

 Pieredze apliecināma ar pabeigtiem objektiem uz piedāvājuma iesniegšanas brīdi. Ja piedāvājumu iesniedz personu apvienība, tad visu personas apvienības dalībnieku pieredze uzrādāma kopā.

7.5. Informācija par pretendenta atbildīgo personu **-**vadītāju, kurš paredzēts attiecīgā pakalpojuma veikšanai.

7.6. Apliecinājums, ka Pretendentam ir pieejams personāls, instrumenti, iekārtas un tehniskais aprīkojums, kas pretendentam būs nepieciešams iepirkuma līguma izpildei atbilstoši visām tehniskās specifikācijās minētajām prasībām.

7.7. Apliecinājums, ka Pretendents var nodrošināt Pakalpojumu sniegšanu Pasūtītāja norādītajā laikā, kvalitātē un apjomā atbilstoši Tehniskajā specifikācijā izvirzītajām prasībām.

# Piedāvājuma vērtēšana un lēmuma pieņemšana

* 1. Iesniegto piedāvājumu vērtēšana notiek saskaņā ar šajā Nolikumā izvirzītajām prasībām un Publisko iepirkumu likumu.
	2. Pretendentu izslēgšanas nosacījumus reglamentē Publisko iepirkumu likuma 9. panta astotā daļa, kas vienlīdz saistoša visiem pretendentiem. Normatīvais akts pieejams <https://likumi.lv/doc.php?id=287760>.
	3. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
	4. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
	5. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, komisija izvēlas to pretendentu, kurš savā piedāvājumā ir norādījis lielāku iepriekšējo pieredzi pakalpojumu sniegšanā.
	6. Pasūtītājs 2 (divu) darbdienu laikā pēc lēmuma pieņemšanas ievieto lēmumu Daugavpils pašvaldības mājas lapā [www.daugavpils.lv](http://www.daugavpils.lv).

**9.Piedāvājums iesniedzams līdz 2024.gada 04.septembrim plkst.11.00 pa pastu (līdz norādītajam datumam un laikam)** pēc adreses Daugavpils valstspilsētas pašvaldības iestāde „Komunālās saimniecības pārvalde”, Saules ielā 5A, Daugavpilī, LV-5401. Piedāvājums jāiesniedz slēgtā aploksnē **ar norādi ”Piedāvājums Uzaicinājumam Nr.\_\_\_\_\_\_\_\_\_\_\_\_”** un Pretendenta nosaukums **vai elektroniski uz e-pastu ksp.ligumi@daugavpils.lv.** Elektroniskajam piedāvājumam jābūt parakstītam ar drošu elektronisku parakstu kas satur laika zīmogu. Gadījumā, ja iesniegtais elektroniskais dokuments neatbildīs Elektronisko dokumentu likuma prasībām, tas netiks pieņemts, un tiks noraidīts.

10.Pielikumi:

 1.pielikums PIETEIKUMS PAR PIEDALĪŠANOS APTAUJĀ.

 2.pielikums TEHNISKĀ SPECIFIKĀCIJA.

 3. pielikums FINANŠU PIEDĀVĀJUMS.

**1.pielikums PIETEIKUMS PAR PIEDALĪŠANOS APTAUJĀ**

 **Daugavpils valstspilsētas pašvaldības iestādei „Komunālās saimniecības pārvalde”,**

 **Saules iela 5A, Daugavpils**

**PIETEIKUMS PAR PIEDALĪŠANOS APTAUJĀ**

„ **Satiksmes drošības nodrošināšana Birķeneļu ielā un autoceļā V694, Daugavpilī”**

**ID Nr.DVPI KSP 2024/46 N**

Pretendents [pretendenta nosaukums], reģ. Nr. [reģistrācijas numurs], [adrese], tā [personas, kas paraksta, pilnvarojums, amats, vārds, uzvārds] personā, ar šā pieteikuma iesniegšanu:

1. Piesakās piedalīties aptaujā;
2. Apņemas ievērot aptaujas prasības;
3. Apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma pamatnosacījumus;
4. Apliecina, ka ir iesniedzis tikai patiesu informāciju;

|  |  |
| --- | --- |
| **Pretendents** |  |
| **Reģistrācijas Nr.**  |  |
| **Adrese:** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |
| **Vārds, uzvārds\*** |  |
| **Amats** |  |
| **Paraksts** |  |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

**2.pielikums TEHNISKĀ SPECIFIKĀCIJA**

**Tehniskā specifikācija**

**Satiksmes drošības nodrošināšana**

**Birķeneļu ielā un autoceļā V694, Daugavpilī**

**1. Darba mērķis:**

Nodrošināt autotransporta satiksmes drošību, nozāģējot krūmus un koku nelikvīdus Birķeneļu ielas un autoceļa V694 sarkanās līnijas robežās, Daugavpilī.

**2. Darba uzdevums:**

Ar Izpildītāja rīcībā esošo darba spēku un tehnisko aprīkojumu, Birķeneļu ielā no Komunālā ielas līdz Daugavpils valstspilsētas robežai un autoceļā V694 no Komunālā ielas līdz Daugavpils valstspilsētas robežai, veikt:

2.1. augošo krūmu un koku nelikvīdu ar celmu caurmēriem līdz 20 cm nozāģēšanu, izcirstā materiāla savākšanu un izvešanu uz krautuvi Pasūtītāja norādītajā vietā tālākai to izmantošanai pēc Izpildītāja ieskatiem, ciršanas vietas un pievešanas ceļu sakārtošanu;

2.2. Pasūtītāja norādīto bīstamo koku ar stumbru caurmēriem no 16 cm līdz 32 cm nozāģēšanu bez papildus tehnikas un ierīces izmantošanas, koku zāģēšanas rezultātā iegūto apaļo kokmateriālu transportēšanu uz uzglabāšanas vietu Vaļņu ielā 67, Daugavpilī, ciršanas atliekas savākšanu un izvešanu uz krautuvi Pasūtītāja norādītajā vietā tālākai to izmantošanai pēc Izpildītāja ieskatiem, ciršanas vietas un pievešanas ceļu sakārtošanu;

2.3. krautuvē sakrautā izcirstā materiāla pārstrādāšanu, krautuves sakārtošanu.

**3. Darba apjoms:**

3.1. Krūmu un koku nelikvīdu nozāģēšana

|  |  |  |
| --- | --- | --- |
| **Nr. p.k.** | **Darba vieta** | **Platība** **ha** |
|  | **Birķeneļu ielā, Daugavpilī** |  |
| 1. | Kadastra apzīmējums 05000140002 | 0.015 |
| 2. | Kadastra apzīmējums 05000141504 | 0.012 |
| 3. | Kadastra apzīmējums 05000141515 | 0.20 |
| 4. | Kadastra apzīmējums 05000141502 | 0.82 |
| 5. | Kadastra apzīmējums 05000141616 | 0.09 |
| 6. | Kadastra apzīmējums 05000120904 | 0.07 |
|  | **Kopā:** | **1.207** |
|  | **Autoceļš V694, Daugavpilī** |  |
| 7. | Kadastra apzīmējums 05000141221 | 0.20 |
|  | **Kopā:** | **0.20** |
|  | **Pavisam kopā:** | **1.407** |

3.2. Bīstamo koku nozāģēšana

|  |  |  |
| --- | --- | --- |
| **Nr. p.k.** | **Darba vieta** | **Daudzums** **gab.** |
| 1. | Birķeneļu ielā, Daugavpilī | 28 |
| 2. | Autoceļš V694, Daugavpilī | 19 |
|  | **Kopā:** | **47** |

**4. Darba izpildes laiks:**

4.1. Darba uzdevuma 2.1., 2.2. punktos noteikto darbu izpildes laiks no Līguma parakstīšanas brīža līdz 2024.gada 31.oktobrim.

4.2. Darba uzdevuma 2.3. punktā noteikto darbu izpildes laiks līdz 2024.gada 30.novembrim.

**5. Darba izpildei izvirzītās prasības:**

5.1. Pretendentam jābūt pieredzei līdzīgu darbu veikšanā pēdējo triju gadu laikā.

5.2. Saskaņot darbus ar ceļu pārvaldītāju.

5.3. Veicot darbus, darba vieta jāaprīko atbilstoši darba drošības prasībām.

5.4. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem.

5.5. Darba uzdevumā noteikto darbu izpildes gaitā nepieļaut atstāto koku bojāšanu.

5.6. Izcirsto krūmu, koku nelikvīdu un koku celmu augstums nedrīkst pārsniegt 10 cm virs zemes virsmas.

5.7. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.

5.8. Veicot darbus, ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli.

5.9. Izpildītājs nodrošina izcirstā materiāla šķeldošanas vietas/krautuves vietas sakārtošanu pēc krautuvē esošā izcirstā materiāla pārstrādāšanas, t.i., notīra krautuvi un teritoriju apkārt krautuves no izcirstā materiāla atlūzām (zari, mizas u.c.), kas radušās šķeldošanas laikā.

5.10. Izpildītājs nolīdzina krautuves vietu un pievešanas ceļus.

5.11. Izpildītājs sakopj krūmu un koku nelikvīdu ciršanas vietas, novācot ciršanas atliekas: sīkzarus, stumbru atlūžņu u. tml.

**6. Darbā izmantojamā tehnika:**

Izpildītāja tiesiskā turējumā ir minimālajām tehniskām prasībām atbilstošas tehnikas vienības, kuras reģistrētas normatīvajos aktos noteiktajā kārtībā un nodrošina izcirstā materiāla pievešanu, izcirstā materiāla šķeldošanu unšķeldas transportēšanu.

Ar Izpildītāja rīcībā esošo tehniku un ierīcēm jānodrošina visu Pasūtītāja noteikto prasību izpilde.

**7. Darbā iesaistītais personāls:**

Darbā tiek iesaistīts normatīvajos aktos noteiktā kārtībā nodarbināts Izpildītāja personāls, kas atbildīgs par visu darba uzdevumā noteikto prasību savlaicīgu un kvalitatīvu izpildi.

**8. Tāmes izstrādāšana:**

Tāmē jānorāda izmaksas par:

- krūmu un koku nelikvīdu 1 ha platībā nozāģēšanu, izcirstā materiāla izvešanu uz krautuvi, ciršanas vietas un pievešanas ceļu sakārtošanu, krautuves sakārtošanu pēc izcirstā materiāla pārstrādāšanas;

- bīstamo koku nozāģēšanu, apaļo kokmateriālu transportēšanu uz uzglabāšanas vietu, ciršanas atlieku izvešanu uz krautuvi, ciršanas vietas un pievešanas ceļu sakārtošanu.

Kā arī tāmē jānorāda kopējas izmaksas par visu paredzamo darba apjomu, ņemot vērā to, ka krūmu un koku nelikvīdu nozāģēšanas rezultātā iegūto izcirsto materiālu Izpildītājs izmanto pēc saviem ieskatiem.

**Tāmes paraugs:**

|  |  |  |  |  |
| --- | --- | --- | --- | --- |
| **Darbu nosaukums** | **Mērvie-nība** | **Dau-dzums** | **Vienības cena, EUR** | **Summa,****EUR** |
| Krūmu un koku nelikvīdu nozāģēšana, izcirstā materiāla izvešana uz krautuvi, ciršanas vietas un pievešanas ceļu sakārtošana, krautuves sakārtošana pēc izcirstā materiāla pārstrādāšanas |
| Birķeneļu ielā, Daugavpilī | ha | 1.207 |  |  |
| Autoceļā V694, Daugavpilī | ha | 0.20 |  |  |
| Bīstamo koku nozāģēšana, apaļo kokmateriālu transportēšana uz uzglabāšanas vietu, ciršanas atlieku izvešana uz krautuvi, ciršanas vietas un pievešanas ceļu sakārtošana |
| Birķeneļu ielā, Daugavpilī | gab. | 28 |  |  |
| Autoceļā V694, Daugavpilī | gab. | 19 |  |  |
|  **Kopā:** |  |
|  **PVN 21% (**Pievienotas vērtības nodokļa likuma 141.panta septītā daļa)  |  |
|  **Kopā ar PVN 21%** |  |

**9. Izpildīto darbu pieņemšana:**

Pēc darba uzdevumā noteikto darbu izpildes tiek sastādīts nodošanas–pieņemšanas akts divos eksemplāros, kurā tiek norādīts faktiski paveikto darbu apjoms. Abpusēji parakstīts nodošanas–pieņemšanas akts ir pamats rēķina izrakstīšanai un samaksas veikšanai. Samaksa tiek veikta par faktiski izpildītiem darbiem.

Daugavpils valstspilsētas pašvaldības iestādes

„Komunālās saimniecības pārvalde” vides tehniķe O.Zalucka

**3. pielikums FINANŠU PIEDĀVĀJUMS**

|  |  |
| --- | --- |
| Kam: | Daugavpils valstspilsētas pašvaldības iestādei „Komunālās saimniecības pārvalde”, Saules ielā 5A, Daugavpils, LV-5401, Latvija |
| Pretendents vai piegādātāju apvienība: |  |
| Adrese: |  |
| Kontaktpersona, tās tālrunis, fakss un e-pasts: |  |
| Datums: |  |
| Pretendents vai piegādātāju apvienība Bankas rekvizīti: |  |

# Piedāvājam veikt darbu, saskaņā ar 2024.gada 28.augusta uzaicinājuma nolikuma nosacījumiem par piedāvājuma cenu:

|  |
| --- |
| **Cena EUR bez PVN (cipariem un vārdiem)** |
|  |  |

Mēs apliecinām piedāvājumā sniegto ziņu patiesumu un precizitāti.

Ar šo mēs apstiprinām, ka esam iepazinušies ar uzaicinājuma „„ Satiksmes drošības nodrošināšana Birķeneļu ielā un autoceļā V694, Daugavpilī” , ID Nr.DVPI KSP 2024/46 , nolikumu un tam pievienoto dokumentāciju, mēs garantējam sniegto ziņu patiesīgumu un precizitāti.

Apņemamies (ja Pasūtītājs izvēlēsies šo piedāvājumu) slēgt iepirkuma līgumu un izpildīt visus līguma nosacījumus.

Mēs piekrītam visām uzaicinājumā nolikumā izvirzītajām prasībām.

|  |  |
| --- | --- |
| Pretendenta pārstāvis: |  |
|  |  (amats, paraksts, vārds, uzvārds, zīmogs) |